R. M.: Iya akèh, Walônda kang ora wêruh rêganing dhuwit. Nanging yèn tinimbang karo wong Jawa, wis akèh sing mangêrti Walônda. Mara coba, tiling-tilingna, bangsamu Jawa iki rak isih akèh sing durung wêruh rêganing dhuwit. Sabab apa, saka ora gêlêm sinau mênyang pamulangan. Seje karo bôngsa Walônda, racak padha sêkolah. Lan wong tuwane padha ambantu ing gurune, prakara lêbune anake, lan liya-liyane, babagan sêkolahan, bêbudène wong sing wis tau sêkolah iku luwih alus tinimbang kang ora tau.